**ČETVRTAK, 2.4.2020.**

**Dragi moji!**

**Nadam se da ste svi dobro. Pažljivo pročitajte upute za današnji rad. Krenimo korak po korak.**

**PRIRODA I DRUŠTVO**

Sigurno imate neku biljku u kući. Promotrite je. Jeste li kada vidjeli onaj dio biljke koji se nalazi u tlu? Kako je izgledao?

Uz pomoć slike u udžbeniku na 34. str., uočite razliku između graška i drveta. Pročitajte tekst u udžbeniku na 34. i 35. str. Pratite rast i razvoj graška. Otvorite dokument u pdf formatu i pogledajte sliku rajčice. **Postavite 5 pitanja i zapišite ih u bilježnicu**. Ostavite mjesta za naslov.



(Ako ne možete otvoriti, potražite dokument na web stranici 4.r.)


Učite uz pomoć poveznice: [Biljka cvjetnjača - ponavljanje](https://view.genial.ly/5e70de40158a4d0f5ab8b46b?fbclid=IwAR0YO2uOyMecrRky9Cyt624zBZkAoMpZRWY5wo-1WBAZ7fEd2B7GdmYVTLs)

U bilježnicu zapišite:

**Biljka cvjetnjača**

Biljke koje imaju cvijet zovu se **cvjetnjače.**

Glavni dijelovi biljke: korijen, stabljika, list, cvijet, sjemenka, plod. (Nacrtajte crtež).



Korijen:

* učvršćuje biljku za tlo
* iz tla usisava vodu s otopljenim mineralnim tvarima

Cvjetovi služe za razmnožavanje biljaka.

Biljke se rasprostranjuju pomoću plodova i sjemenaka.

Ponovite da još bolje naučite. Rješavajte kvizove.

[Zelena biljka](https://wordwall.net/hr/resource/925647/zelena-biljka)

[Biljka cvjetnjača](https://wordwall.net/hr/resource/913358/biljka-cvjetnja%C4%8Da)

[Biljka cvjetnjača - osmosmjerka](https://wordwall.net/hr/resource/251344/biljka-cvijetnja%C4%8Da)

Riješite zadatke u radnoj bilježnici na 55. str.

**HRVATSKI JEZIK**

**Sretan vam Međunarodni dan dječje knjige!**

**Zato ćemo ponoviti što smo danas čuli u Školi na Trećem.**

Međunarodni dan dječje knjige obilježava se 2. travnja svake godine.

Znate li zašto se obilježava 2. travnja?

* 2. travnja 1805. godine rodio se

      HANS CHRISTIAN ANDERSEN

* njegova su djela prevedena na više od 150 jezika i tiskana u više milijuna primjeraka
* njemu u čast Međunarodni dan dječje knjige obilježava se na njegov rođendan

HRVATSKI ANDERSEN

Ivana Brlić - MažuranićSlika na kojoj se prikazuje šešir, osoba, odjeća, ukras za kosu

Opis je generiran uz vrlo visoku pouzdanost

Danas ste se prisjetili Regoča!

Svake druge godine dodjeljuje se Andersenova

  nagrada piscima i ilustratorima dječjih knjiga.

Od 1996. do danas hrvatski kandidati za Andersenovu nagradu bili su pisci:

Ivan Kušan, Luko Paljetak, Zvonimir Balog, Sunčana Škrinjarić, Višnja Stahuljak, Joža Horvat i Miro Gavran.

Vjerojatno će se neki od vas zapitati zašto je dobro čitati.

Potražimo odgovore u izrekama poznatih ljudi!

A close up of a sign


Description automatically generatedA close up of a logo

Description automatically generatedA screenshot of a cell phone

Description automatically generated

****

**I još nešto jako važno!**



Zato ćemo i mi danas čitati, a za početak je to tekst iz čitanke.

Što znači biti strpljiv? Olujom ideja napiši u bilježnicu par misli koje ti padnu napamet kad čuješ riječ STRPLJIVOST. Ostavi mjesta za naslov i ime pisca.

**Pročitajte tekst u čitanci na 154. str.** Usmeno odgovorite na pitanja iza teksta. U bilježnicu zapišite:

**Između cvata i cvata**

Nada Iveljić

Tema: strah mlade jabuke od nadolazeće zime

Likovi: mlada jabuka, siječanj i ožujak

Jabuka: posramljena, šutljiva, prestrašena, poslušna, strpljiva

Siječanj: mlad, nov, utješan, ozbiljan, poučan

Ožujak: začuđen, veseo.

Personifikacija: jabučica, siječanj i ožujak imaju ljudske osobine

Riješite radnu bilježnicu na 115. str. Zatim **dobro uvježbajte čitanje**. Izaberite vama najljepši dio teksta i pošaljite snimku izražajnog čitanja u grupu.

I ne zaboravite!

**Sutra je rok za „predaju“ lektire! Ako vam treba još vremena, produžite do ponedjeljka. ☺**

**MATEMATIKA**

Danas ćemo naučiti kako se izračunava površina pravokutnika i kvadrata. Za početak pažljivo pogledajte ovu prezentaciju:

[Površina kvadrata i pravokutnika](https://www.loom.com/share/a98b54ac5cb74f93be0db6e9682c1c4c?fbclid=IwAR0WwhIBwGc5WiAX1ZcWL3D8u0CexXHtQuFv7YN0dsUBicRUGFQEsuoDL5o)

Sada ćemo zajedno proučiti 106. str. u udžbeniku. ZNAM – riješite zadatak uz pomoć jediničnog kvadrata od 1 cm 2. Neki dan ste ga izrezali.

**UČIMO KORAK PO KORAK!**

Površinu pravokutnika i kvadrata možemo izmjeriti jediničnim kvadratima.

No, ne moramo uvijek uza sebe imati pripremljene jedinične kvadrate ili kvadratne mreže da bismo saznali kolika je površina nekog lika.

Površinu pravokutnika i kvadrata **možemo izračunati**.

*MNOŽENJEM DULJINA SUSJEDNIH STRANICA, možemo izračunati površinu svakog kvadrata i površinu svakog pravokutnika.*

Izračunat ćemo površinu pravokutnika čije stranice imaju duljine 3cm i 4cm.

P = 3 cm • 4 cm = 12 cm²

Uz mjerne brojeve (3 • 4 = 12), množimo i mjerne jedinice (cm • cm = cm²).

Izračunat ćemo površinu kvadrata čije stranice imaju duljine 3cm.

P = 3 cm • 3 cm = 9 cm²

U bilježnicu **prepišite zaključak** (plan ploče) koji se nalazi na kraju 106. str. u udžbeniku, na zelenoj podlozi. Stavite naslov Površina pravokutnika i kvadrata. Dopišite još dva primjera izračunavanja površine.

PRAVOKUTNIK KVADRAT

a= 3 cm a=3cm

b= 4 cm P=a•a

P=? P=3cm•3cm

P=a•b P= 9cm2

P=3cm•4cm

P=12 cm2

Riješite zadatke u udžbeniku na 107. str.

Na dnu stranice izvršite samoprocjenu usvajanja novog gradiva. (Nacrtajte *smajlić*).

 Sve razumijem i rješavam zadatke bez teškoća.

 Uglavnom razumijem, ali moram još malo proučiti gradivo da mi bude jasnije. Za neke zadatke sam tražio/la pomoć roditelja.

 Nije mi baš jasno. Zadatke sam riješio/la uz pomoć roditelja.

Snimite riješenu stranicu udžbenika i pošaljite mi snimku u pojedinačnoj poruci.

**TZK**

Vježbali smo uz svjetskog prvaka u boksu, Stjepana Božića.

Obavezno još danas odradite vježbe koje ćete vidjeti na poveznici:

<https://www.youtube.com/watch?v=x_9L5_A6Ww4>

Kad nađete vremena, otiđite do obližnje šume i promatrajte krošnje i stabla. Zatim izvedite nekoliko motoričkih gibanja:

* preskakivanje prepreka
* trčanje s promjenom smjera kretanja
* skok uvis kosim zaletom
* bacanje suhe grane u daljinu

Svako slobodno vrijeme iskoristite za boravak na svježem zraku!

Ako trebate pomoć, zovite! ☺

Pozdrav od učiteljice Pavice!